На основу Одлуке о усвајању Локалног акционог плана запошљавања града Врања за 2024 - 2026.годину, број: 06-97/6/2024-04 од 15.04.2024. године („Службени гласник града Врања“ бр 10/2024) и Одлуке о реализацији мера активне политике запошљавања за 2024.годину, број: 06-103/11/2024-04 од 24.04.2024.године

**ГРАД ВРАЊЕ**

**Расписује**

**ЈАВНИ ПОЗИВ**

**НЕЗАПОСЛЕНИМА ЗА ДОДЕЛУ СУБВЕНЦИЈЕ ЗА САМОЗАПОШЉАВАЊЕ У 2024. ГОДИНИ**

**I ОСНОВНЕ ИНФОРМАЦИЈЕ**

Субвенција за самозапошљавање намењена је незапосленима који се воде на евиденцији Националне службе за запошљавање – филијала Врање (у даљем тексту: Национална служба), за отпочињање пословне делатности у областима **производња, занатство и услуге, са посебним освртом на категорије теже запошљивих лица (**млади до 30 година старости, жене, дугорочно незапослени (на евиденцији дуже од 12 месеци ), особа са инвалидитетом, Роми и остали).

Субвенција за самозапошљавање додељује се у једнократном износу до **300.000,00 динара**, ради оснивања радње, задруге или другог облика предузетништва, као и оснивања привредног друштва, уколико оснивач заснива у њему радни однос.

Незапослени који оствари право на субвенцију за самозапошљавање у обавези је да обавља регистровану делатност и по том основу измирује доприносе за обавезно социјално осигурање најмање **12 месеци**, почев од дана отпочињања обављања делатности.

Право на субвенцију може се остварити и удруживањем више незапослених, оснивањем привредног друштва ради самозапошљавања. Уколико се више незапослених удружи, у складу са законом, свако лице појединачно подноси захтев за самозапошљавање и остваривање права на субвенцију од 300.000,00 динара.

Незапослено лице остварује право на реализацију додељене субвенције, по регистрацији пословне делатности – предузетничке радње или привредног друштва у прописаном року.

Субвенције/новчана средства се могу користити за набавку нове опреме, машина, уређаја за рад, о чему корисник субвенције мора приложити одговарајућу финансијску документацију у виду фактуре и отпремнице, као и извода са банкарског рачуна по извршеном плаћању добављачу за испоручену опрему/средства за рад. Корисник субвенције за самозапошљавање ће Уговором потписаним са градом, између осталог, преузети обавезу о минималном периоду трајања пословне активности, немогућности отуђења набављене опреме и слично.

**Средства се НЕ МОГУ користити за набавку моторних возила.**

Програм ће се реализовати уз подршку РРА Пчињског округа доо Врање, која ће пружити консултативну подршку и помоћ незапосленим лицима приликом аплицирања по Јавном позиву, са посебним освртом на израду бизнис плана као дела апликационог пакета.

**Пре укључивања у меру Град Врање може извршити проверу испуњености законских и услова овог јавног позива за незапослено лице.**

**II УСЛОВИ ЗА ПОДНОШЕЊЕ ЗАХТЕВА**

Право на доделу субвенције за самозапошљавање незапослено лице **може да оствари под условом** да је:

- пријављено на евиденцију незапослених Националне службе,

- у дозвољеном оквиру опредељеног износа за de minimis државну помоћ у текућој фискалној години и претходне две фискалне године, у складу са прописима за доделу државне помоћи.

Право на субвенцију за самозапошљавање незапослено лице **НЕ МОЖЕ** да оствари:

- за обављање делатности које се не финансирају, односно не спадају у области

**производња, занатство и услуге, односно које спадају у делатности које не могу бити субвенционисане, а према Листи која је саставни део Јавног позива (у прилогу)**

- за обављање послова/делатности за које је решењем о инвалидности или решењем о процени радне способности и могућности запослења или одржања запослења утврђено да особа са инвалидитетом не може да их обавља;

- за оснивање удружења и

- ако је већ користило субвенцију за самозапошљавање која је делом или у целости финансирана средствима Града Врања и/или Националне службе у претходном периоду

**III ПОДНОШЕЊЕ ЗАХТЕВА**

**Документација за подношење захтева:**

- попуњен захтев са бизнис планом на прописаном обрасцу,

- доказ о власништву пословног простора, уколико подносилац захтева располаже истим

- доказ о завршеној обуци за предузетништво, што се сматра пожељним, али не и обавезним условом за пријаву по овом Јавном позиву.

Датуми на приложеним доказима, који су дефинисани захтевом са бизнис планом, морају бити најкасније са даном подношења захтева са бизнис планом.

У случају када је подносилац захтева особа са инвалидитетом, потребно је доставити и решење о инвалидности или процени радне способности и могућности запослења или одржања запослења.

**Град Врање задржава право да тражи и друге доказе релевантне за одлучивање о захтеву подносиоца.**

**Начин подношења захтева**

Захтев са бизнис планом и документацијом подноси се Граду Врању, адреса Краља Милана 1, непосредно или путем поште на прописаном обрасцу који се може преузети са сајта Градa Врања – [www.vranje.org.rs](http://www.vranje.org.rs)

**IV ДОНОШЕЊЕ ОДЛУКЕ**

Одлука о одобравању субвенције за самозапошљавање доноси се на основу ранг-листе, а након провере испуњености услова Јавног позива и приложене документације и бодовања поднетог захтева са бизнис планом, у року од 30 дана од дана истека Јавног позива**.**

**Незапослено лице може да региструје и отпочне обављање регистроване делатности почев од наредног дана од дана подношења захтева, а најкасније до датума потписивања уговора.**

**Регистрација и отпочињање обављања регистроване делатности пре донете одлуке о додели субвенције за самозапошљавање, не ствара обавезу на страни Града Врања да ће субвенција бити одобрена.**

Одлуку о одобравању субвенције за самозапошљавање доноси Град Врање, на основу предлога **Комисија за реализацију програма/мера активне политике запошљавања – ЛАПЗ 2024-2026.год, формиране од стране Градског већа града Врања.**

Списак одобрених субвенција за самозапошљавање објављује се на огласној табли Градске управе Врање званичном сајту града Врања [www.vranje.org.rs](http://www.vranje.org.rs)

|  |  |  |  |  |
| --- | --- | --- | --- | --- |
| **БОДОВНА ЛИСТА** | | | | |
| Бр | Критеријуми | |  | Бодови |
| 1. | |  | | --- | | Планирана врста делатности | | | |  | | --- | | Производња, производно занатство | | |  | | --- | | 15 | |
| |  | | --- | | Услужно занатство | | |  | | --- | | 10 | |
| 2 | |  | | --- | | Категорија лица | | | |  |  | | --- | --- | | |  | | --- | | Категорије теже запошљивих лица | | | 20 |
| Остала лица | 10 |
| 4 | Потребни ресурси за отпочињање обављања сопственог посла | |  | | --- | | Пословни простор | | |  | | --- | | Пословни простор у власништву  Није потребан пословни простор за обављање делатности | | 15 |
| |  | | --- | | Пословни простор у закупу | | 5 |
|  | **Максималан број поена** | |  | **50** |

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: категоријa лица, планирана врста делатности и потребни ресурси за отпочињање обављања делатности.

Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

**V ЗАКЉУЧИВАЊЕ УГОВОРА**

Град Врање и подносилац захтева у року од 45 дана од дана доношења одлуке закључују уговор којим се уређују међусобна права и обавезе и на основу кога се врши исплата средстава. Изузетно, уколико од датума доношења одлуке до краја календарске године има мање од 30 дана, уговор се закључује до краја те календарске године.

**Документација за закључивање уговора:**

- фотокопија решења надлежног органа о упису у регистар, уколико ниje регистрован у АПР-у,

- фотокопија потврдe о извршеној регистрацији код Пореске управе (образац РЕГ),

- фотокопија картона депонованих потписа код пословне банке,

- фотокопија / очитана лична карта подносиоца захтева,

- средства обезбеђења испуњења уговорних обавеза,

- други докази уколико су исти неопходни за закључивање уговора.

Незапослено лице је у обавези да региструје делатност у складу са поднетим захтевом са бизнис планом. Уговор се закључује након извршене провере исправности достављене документације за закључивање уговора.

**Средства обезбеђења испуњења уговорних обавеза**

Приликом закључивања уговора лице је дужно да као средство обезбеђења испуњења уговорних обавеза достави две истоветне бланко трасиране менице корисника средстава регистроване од стране банке у којој је отворен пословни рачун.

**VI ОБАВЕЗЕ ИЗ УГОВОРА**

Корисник субвенције дужан је да:

- делатност за коју му је одобрена субвенција у складу са поднетим захтевом са бизнис планом обавља као основну, и по том основу измирује доприносе за обавезно социјално осигурање најмање 12 месеци, почев од дана отпочињања обављања делатности, са могућношћу привременог прекида делатности од највише 12 месеци према решењу АПР-а или другог надлежног органа,

- омогући Граду Врању праћење реализације уговорних обавеза и увид у обављање делатности,

- достави Граду Врању доказе о реализацији уговорних обавеза и

- обавести Град Врање о свим променама које су од значаја за реализацију уговора, у року од 8 дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава увећан за законску затезну камату од дана преноса средстава.

**VII ЗАШТИТА ПОДАТАКА О ЛИЧНОСТИ**

Сви подаци о личности који буду достављени Граду Врању биће обрађивани искључиво у сврху учешћа у Јавном позиву, а у складу са Законом о заштити података о личности.

Приступ личним подацима имаће само овлашћена лица Града Врања - Градске управе Врање која су обавезана на чување поверљивости података о личности и неће их откривати трећој страни, осим ако је то неопходно у сврху контроле поступка спровођења Јавног позива или ревизије.

Град Врање ће чувати податке о личности у законом предвиђеном року, уз примену одговарајућих техничких, организационих и кадровских мера.

Лица чији се подаци обрађују имају право на приступ, исправку и брисање својих података, право на ограничење обраде својих података, право на приговор и право на притужбу Поверенику за информације од јавног значаја и заштиту података о личности.

**VIII ОСТАЛЕ ИНФОРМАЦИЈЕ**

Све информације о Јавном позиву се могу добити у Канцеларији за локални економски развој Градске управе Врање, телефон 017/ 402 314.

Јавни позив је отворен од дана објављивања на званичном сајту Града Врања [www.vranje.org.rs](http://www.vranje.org.rs), а последњи рок за подношење захтева са бизнис планом, преко писарнице Градске управе Врање, Краља Милана 1, 17501 Врање је **27.06.2024. године**.